《徐方伯刘太参沈亚参招饮平远台》
明代·林光

团团孤石对层峦，小坐堪留半日欢。僧径曲随虚阁转，秋山间带夕阳看。

行云流水情何远，乌帽青天眼自宽。更饮香醪添晚醉，诸公忘己我忘官。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。